Έρικ Μπάκνερ

Ο Έρικ Μπάκνερ, γεννημένος στις 26 Απριλίου 1990, είναι Αμερικανός καλαθοσφαιριστής, ο οποίος αγωνίζεται στην θέση του σέντερ.

Καριέρα
Ο Μπάκνερ ξεκίνησε να αγωνίζεται στο κολέγιο Γκαλφ Κόουστ Στέιτ σε ηλικία δεκαοκτώ ετών και το 2010 συνέχισε για δύο ακόμη χρόνια στο Τζόρτζια Στέιτ, με μέσους όρους 10,1 πόντων, 6,1 ριμπάουντ και 2,6 κοψιμάτων.Eric Buckner Stats, Bio - ESPN - ESPN.com Κρατάει το ρεκόρ περισσότερων κοψιμάτων όλων των εποχών για το Τζόρτζια Στέιτ με 167, όπως και το ρεκόρ κοψιμάτων σε μία μόνο σεζόν, με 118 το 2011-12.Eric Buckner - Georgia State Athletics

Το 2012, ξεκίνησε την επαγγελματική του καριέρα στην τουρκική Ουσάκ Σπορτίφ, για να συνεχίσει την επόμενη χρονιά στην ομάδα του Τεχνικού Πανεπιστημίου Κωνσταντινούπολης. Το 2014-15 επέστρεψε στην Ουσάκ Σπορτίφ,Eric Buckner returns to Usak Sportif - Sportando ενώ το επόμενο καλοκαίρι συμφώνησε με την Τουρκ Τέλεκομ, με την οποία αγωνίστηκε σε 29 αγώνες πρωταθλήματος με μέσους όρους 10,3 πόντων, 6,3 ριμπάουντ και 0,7 κοψιμάτων.Turk Telekom Ankara lands Eric Buckner - Sportando Στο FIBA Europe Cup έπαιξε σε 13 παιχνίδια με 14,0 πόντους, 4,6 ριμπάουντ και 1,2 κοψίματα.Eric Buckner (ex Turk Telekom) signs at Henan - asia-basket News

Το καλοκαίρι του 2015, ο Μπάκνερ συμμετείχε στο NBA Summer League με την ομάδα των Μπόστον Σέλτικς,Former Panther Eric Buckner Joins RJ Hunter And Celtics ενώ το επόμενο καλοκαίρι αγωνίστηκε στα πλέι-οφ του κινέζικου πρωταθλήματος με την φανέλα της Χενάν Σεντιάν Λαογιού.

Στις 9 Αυγούστου 2016, υπέγραψε συμβόλαιο διάρκειας δύο ετών με την ομάδα του Άρη Θεσσαλονίκης. Παρ' όλα αυτά, έλυσε την συνεργασία του με την ελληνική ομάδα στις 15 Ιανουαρίου 2017, μία ημέρα μετά την πρόκριση του Άρη στον τελικό του κυπέλλου Ελλάδας. Την ίδια ημέρα, συμφώνησε με την τουρκική Μπουγιουκεκμετζέ.BasketPlus.gr | Τα πάντα για το μπάσκετ! - Τέλος ο Μπάκνερ - Είναι ήδη στην... Πόλη!

Παραπομπές

Πηγές
 DraftExpressProfile: Eric Buckner, Stats, Comparisons, and Outlook
 Eric Rashard Buckner profile | Game center | FIBA.com
 Eric Buckner Stats | College Basketball at Sports-Reference.com

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Τεχνικού Πανεπιστημίου Κωνσταντινούπολης
Κατηγορία:Καλαθοσφαιριστές Τουρκ Τέλεκομ
Κατηγορία:Καλαθοσφαιριστές κινεζικών συλλόγων